cyanic-selkie/wikianc huggingface dataset:
रेशमी पत्र आन्दोलन
मिशन का तत्काल उद्देश्य अमीर को ब्रिटिश भारत के खिलाफ रैली करना और अफगान सरकार से मुक्त मार्ग का अधिकार प्राप्त करना था। लेकिन योजना के रिसाव के बाद, शीर्ष देवबंदी मौलानाओं को गिरफ्तार कर लिया गया- महमूदुल-हसन को मक्का से गिरफ्तार कर लिया गया और मौलाना हुसैन अहमद मदनी के साथ माल्टा में निर्वासित हो गया, जहां से उन्हें टीबी हो गई, उसके बाद की कार्यवाही में उन्हें रिहा कर दिया गया।
जनवरी 2013 में, भारत के राष्ट्रपति प्रणव मुखर्जी ने भारतीय स्वतंत्रता आंदोलन के लिए ऐसे समूहों के बलिदानों को स्वीकार करने और उनकी सराहना करने के लिए रेशम पत्र आंदोलन पर एक स्मारक डाक टिकट जारी किया।
इला मिश्रा की पुस्तक "रेशमी रूमाल आंदोलन" को भारत के पूर्व उपराष्ट्रपति मोहम्मद हामिद अंसारी  ने फरवरी 2017 में जारी कियाा।
सन्दर्भ
श्रीणी:जमीयत ए उलमा ए हिन्द श्रीणी:भारतीय स्वतंत्रता आंदोलन
तुषार इमरान
शेख तुसार इमरान (जन्म 10 दिसम्बर 1983) बांग्लादेशी क्रिकेट खिलाड़ी हैं जो अपने देश के लिए टेस्ट मैच और एकदिवसीय अंतर्राष्ट्रीय क्रिकेट खेला है। जनवरी २०१८ में प्रथम श्रेणी क्रिकेट में १०००० रन पूरे करने वाले प्रथम बांग्लादेशी क्रिकेट खिलाड़ी बने।
चंद्रमा की उत्पत्ति
अरसे तक चंद्रमा के इतिहास का मूलभूत प्रश्न इसकी उत्पत्ति रही थी। पूर्व की परिकल्पनाओं में पृथ्वी से विखंडन, अधिग्रहण और सह-अभिवृद्धि शामिल थी। आज भीमकाय टक्कर परिकल्पना व्यापक रूप से वैज्ञानिक समुदाय द्वारा स्वीकार्य है।
सह-अभिवृद्धि सिद्धांत कहता है, पृथ्वी और चंद्रमा का निर्माण साथ-साथ हुआ है। यह सिद्धांत विफल रहा क्योंकि यह नहीं बता सका आखिर चंद्रमा में लौह कोर का अभाव क्यों है। यदि दोनों का निर्माण साथ-साथ हुआ होता तो उनकी संरचनाए भी समान होनी चाहिए थी।
एक दूसरी परिकल्पना के अनुसार चंद्रमा का निर्माण सौरमंडल में ऐसी जगह हुआ जहां लौह मात्रा अल्प थी और फिर इसे पृथ्वी की इर्दगिर्द कक्षा में अधिग्रहित कर लिया गया। जब चंद्रमा की चट्टानों ने पृथ्वी की तरह ही समान आइसोटोप संरचनाओं को दिखाया तब अधिग्रहण का यह सिद्धांत भी मुंह के बल गिर गया।
एक अन्य परिकल्पना विखंडन सिद्धांत पर आधारित है, जिसके अनुसार पृथ्वी की सतह के करीब 2900 किलोमीटर नीचे एक नाभिकीय विखंडन के फलस्वरूप पृथ्वी की धूल और पपड़ी अंतरिक्ष में उड़ी और इस मलबे ने इकट्ठा होकर चांद को जन्म दिया। हालांकि यह सिद्धांत विवादित है।
चंद्रमा की उत्पत्ति के बारे में एक नया शोध सामने आया है। इसका मानना है कि अरबों साल पहले एक बड़ा ग्रह पृथ्वी से टकराया था। इस टक्कर के फलस्वरूप चांद का जन्म हुआ। शोधकर्ता अपने इस सिद्धांत के पीछे अपोलो के अंतरिक्ष यात्रियों के ज़रिये चांद से लाए गए चट्टानों के टुकड़ों का हवाला दे रहे हैं। इन चट्टानी टुकड़ों पर 'थिया' नाम के ग्रह की निशानियां दिखती हैं। चंद्रमा, पृथ्वी और थिया दोनों के तत्वों से बना है जो एक-दूसरे से थोड़े बहुत भिन्न थे।
औषध उद्योग
औषध उद्योग (pharmaceutical industry) औषधि के रूप में उपयोग आने वाले रसायनों का विकास, उत्पादन और वितरण करने वाला उद्योग है। औषध कम्पनियाँ सामान्य दवा (जेनेरिक मेडिसिन) बनातीं हैं या ब्राण्ड वाली दवायें या चिकित्सा उपकरण बनातीं हैं।
औषध उद्योग की प्रमुख कम्पनियाँ
वार्षिक टर्न-ओवर के आधार पर २० प्रमुख कम्पनियों की सूची (वर्ष 2013).
पुरुषाभ वानर
पुरुषाभ वानर (Anthropoid Apes या manlike apes) मनुष्याकृति के पुच्छरहित सबसे बड़े वानर हैं, जो प्रधानत: वृक्षावासी होते हैं। इनमें मुख्य रूप से मध्य अफ्रीका के वनों में पाए जानेवाले गोरिल्ला (Gorilla) तथा चिंपैंज़ी, दक्षिणी-पूर्वी-एशिया में पाए जानेवाले वंश के गिब्बन हाइलोबेटीस (Hylobates) तथा पूर्वी इंडीज़ के बोर्निओ एवं सुमात्रा द्वीपों में रहनेवाले ओरांग ऊटान (orang-utan) सम्मिलित हैं। ये सब जीव, वर्गीकरण के अनुसार स्तनी वर्ग के प्राइमेट (Primate) गण के पॉंजिडी (Pongidae) कुल के अंतर्गत रखे गए हैं।
गोरिल्ला, ओरांग ऊटान तथा चिंपैंज़ी वानरों में सबसे बड़े एवं हृष्ट पुष्ट होते हैं। इनका औसत भारत क्रमश: लगभग ६०० १७० तथा ११० पाउंड होता है, परंतु गिब्बन अत्यधिक अत्यधिक छोटा तथा केवल २२ पाउंड का ही होता है। गिब्बन के अतिरिक्त इन वानरों के नर तथा मादा में लैंगिक 'द्विरूपता' (sexual dimorphism) होती है।
पुरुषाभ वानरों के खड़े होने पर इनका शरीर मनुष्य की भाँति प्राय: सीधा रहता है, अथवा केवल कमर से थोड़ा झुका रहता है। इसके अग्रपाद पश्चपाद की अपेक्षा अधिंक लंबे होने के कारण घुटने के नीचे तक लटकते रहते हैं। गोरिल्ला, चिपैंज़ी तथा पोरांग ऊटान पृथ्वी पर चलते समय अपने चारों पादों का प्रयोग करते हैं, परंतु गिब्बन केवल अपने दोनों पश्चपादों पर सीधा होकर चल सकता है।
पुरुषाभ वानर पुच्छरहित होने के अतिरिक्त और भी कई प्रकार से अन्य वानरों से भिन्न होते है। इनका वक्ष:स्थल चौड़ा तथा मनुष्य की भाँति चपटा होता है। कमर में ६-७ कशेरुकाओं के स्थान पर केवल ४-५ कशेरुकाएँ होने के कारण इनकी कमर की लंबाई कुछ कम होती है। मस्तिष्क अन्य वानरों की अपेक्षा दीर्घ तथा विकसित होता है। इसके विपरीत इनकी आंत के अंधनाल (caecum) पर एक कृभिरूप परिशेषिका (vermiform appendix) का होना, अग्रवाह पर कलाई के अतिरिक्त कोहनी की ओर बालों का झुका रहना तथा मस्तिष्क के प्रमस्तिष्क गोलार्ध (cerebral hemisphere) का बड़ा तथा जटिल होना इत्यादि मनुष्य से निकट संबंध का व्रतीक है। इसके अतिरिक्त इनका मानसिक विकास तथा व्यवहार भी अन्य जीवों की अपेक्षा अधिक मानुषिक है। इसी कारण पुरुषाभ वानरों तथा मनुष्यों में कुछ महत्वपूर्ण भिन्नता होने पर भी इनको अन्य वानरों से अलग कर, मनुष्य के साथ ही अधिकुल होमिनिडी (Hominidae) में रखा गया है। कुछ वैज्ञानिकों का तो यहाँ तक मत है कि मनुष्य की उत्पत्ति पुरुषाभ वानरों से ही हुई होगी।
असम में इस्लाम
असम में इस्लाम दूसरा सबसे बड़ा मज़हब है। मुस्लिम आबादी लगभग 14.61 मिलियन थी, जो 2011 वर्ष के अनुमान के अनुसार राज्य की कुल जनसंख्या का 34% से अधिक थी,  13वीं शताब्दी में इस क्षेत्र में पहुंचने के बाद, इस्लाम असम में सबसे तेजी से बढ़ने वाला धर्म है। असम के लगभग तेरह जिलों में मुस्लिम बहुसंख्यक हैं और चार जिलों में अत्यधिक केंद्रित हैं।
नई दिल्ली का पुरनिवेश
दिसंबर १९११ में इंग्लैंड के राजा, पंचम जार्ज के स्वागत में शाहजहाँनाबाद (अर्थात् पुरानी दिल्ली) के उत्तर की ओर एक विशाल राज्यारोहण दरबार लगा। अनेक राजनीतिक कारणों से यह निश्चय किया जा चुका था कि भारत की राजधानी कलकत्ता से हटाकर दिल्ली लाई जाए। दरबार में ही इसकी घोषणा भी कर दी गई और तभी नई राजधानी का शिलान्यास भी हो गया।
इंपीरियल दिल्ली कमेटी
भारत सरकार के अनुरोध पर नई राजधानी की स्थिति और विन्यास के संबंध में सलाह देने के लिए विशेषज्ञों की एक 'दिल्ली नगर विन्यास समिति' बनाई गई, जिसके अध्यक्ष स्वयं लंदन काउंटी कौंसिल के मनोनीत अध्यक्ष कप्तान जॉर्ज एस.सी. स्विंटन थे। समिति ने दो रिपोर्टें प्रस्तुत की। एक स्थल के चुनाव के संबंध में और दूसरी, नए नगर के विन्यास पर। उन्होंने पुरानी दिल्ली के दक्षिण का स्थान उपयुक्त समझा, यद्यपि नई राजधानी की आधारशिला सम्राट् और सम्राज्ञी के हाथों उत्तर की ओर ही रखी जा चुकी थी।
रिपोर्ट स्वीकृत होने के अनंतर विशेषज्ञों की योजना के क्रियान्वयन के लिए 'इंपीरियल दिल्ली कमेटी' बनी, जिसने तात्कालिक आवश्यकताएँ दृष्टि में रखते हुए, उस पूर्ण विकसित बृहत्तर दिल्ली के विन्यास में कुछ परिवर्तन किए गए। इन परिवर्तनों के अतिरिक्त बृहत्तर दिल्ली की लगभग सारी योजनाएँ क्रियान्वित की गई।
नई राजधानी योजना
योजना का पहला अनुमान, जो दिसंबर, १९१३ में तैयार हुआ, १०.५० करोड़ रुपए का था। प्रथम विश्वयुद्ध के बाद निर्माण-सामग्री, मजदूरी, मशीनों और ढुलाई आदि में काफी महँगाई आ गई थी। सन् १९१९ के राजनीतिक सुधारों के फलस्वरूप निर्माण कार्यक्रम में काफी विस्तार की आवश्यकता भी अनुभव हुई, क्योंकि नवनिर्मित विधानसभा के लिए भवन एवं उसके सदस्यों के लिए निवास बनाना अनिवार्य था। इसलिए भारत सरकार ने नई दिल्ली के लिए १३०७ करोड़ रुपए का एक परिशोधित अनुमान मंजूर किया।
नई दिल्ली के मुख्य वास्तुविद् और निर्माता सर एडविन ल्यूटेंस थे जो आद्योपांत योजना को क्रियान्वित करने में लगे रहे, किंतु प्रमुख निर्णयों में हर्बर्ट बेकर का ही प्रभाव अधिक रहा। राजभवन और सचिवालय भवनों के तल के संबंध में ल्यूटेंस का विचार था कि शासक का भवन उसके कर्मचारियों के स्थान से बहुत ऊँचा रहना चाहिए, किंतु बेकर के लोकतंत्रीय विचारों को मान्यता दी गई और इनका तल एक ही रखा गया। नई दिल्ली के विन्यास की विशेषता है इसकी सड़कों में त्रिकोणीय सर्वेक्षण का संस्मरणात्मक अनुसरण। सारा विन्यास सुव्यवस्थित त्रिभुजों में बँटा है और महत्वपूर्ण भवन इस प्रकार रखे गए हैं कि वे चारों ओर मीलों दूरी पर सड़क पर चलनेवालों की दृष्टि आकर्षित कर लेते हैं। महत्वपूर्ण स्थानों की स्थिति बताने के लिए 'ए' बिंदु, 'क्यू' बिंदु, 'डी आई ज़ेड' क्षेत्र आदि का संदर्भ अब भी दिया जाता है।
प्रारंभिक अनुमान से बहुत अधिक व्यय होने पर भी, योजना पूरी होने में आशातीत विलंब हो रहा था। इसलिए भारत सरकार ने १८२२ ई. में एक नई राजधानी जाँच समिति बनाई, जिसने भली-भाँति छानबीन की। अधिकांश काम समाप्ति के अंतिम चरण पर था, अत: कुछ विशेष परिवर्तन संभव न था। फिर भी उन्होंने कटौती के मामूली सुझाव दिए और योजना के विभिन्न अंगों के लिए समापन की अक्टूबर, १९२४ से अक्टूबर, १९२९ तक की विभिन्न तिथियाँ नियत कर दी।
आधुनिक नई दिल्ली
नई राजधानी योजनापूर्ण होने के बाद भी नगरी का विकास होता रहा। जिन लोगों ने प्लॉट खरीद रखे थे, उन्होंने तो अपनी अपनी जायदादें खड़ी की ही, सरकार के लिए भी तत्कालीन पूर्ण विकसित नई दिल्ली छोटी पड़ गई। द्वितीय विश्वयुद्ध के समय ही दक्षिण की ओर द्रुत गति से प्रसार आरंभ हो गया। अभी तक नई दिल्ली का प्रसार प्राय: क्षैतिज ही था। स्मारकीय, इमारती और निजी संपत्ति को छोड़कर, शेष नई दिल्ली एकमंजिली थी। बँगलों में बड़े-बड़े होते रखे जाते थे। उनमें सरकारी खर्च से बड़े-बड़े उद्यान रखे जाते थे। किंतु विस्तार को देखते हुए जब जमीन कम पड़ने लगी, तब सरकारी मकान भी दुमंजिले बनने आरंभ हुए। दक्षिण में लगभग ढाई हजार दुमंजिले फ्लैटों की लोदी बस्ती सन् ४४-४५ में लगभग ९ मास में ही तैयार हुई, जिसमें औसतन् १० फ्लैट प्रति दिन बने।
स्वतंत्रताप्राप्ति के बाद राजधानी और भी फैली। बस्तियों पर बस्तियाँ बनती गई। सन् १९५२-५३ में विदेशी दूतावासों के लिए एक विशाल बस्ती चाणक्यपुरी नाम से तैयार हुई। सरकारी दफ्तरों का भी विस्तार हुआ। नई दिल्ली के रूप में स्वीकृत बृहत्तर दिल्ली की आरंभिक योजना से कई गुना अधिक विस्तार हो चुका था और इससे भी कई गुना अधिक विस्तारवाली एक नई 'बृहत्तर दिल्ली' योजना बनी। अब नई दिल्ली एक नगरी नहीं, बल्कि कोड़ियों नगरों को अपनी गोद में स्थान देनेवाली महानगरी हो गई है।
नई दिल्ली एक उपमहाद्वीप की राजधानी है। इसके गगनचुंबी भवन, मुख्य स्थानों से आरों जैसी विकीर्ण सड़कों का ज्यामितीय विन्यास, जगह-जगह पार्कों और चौराहों को साल भर लहलहाती दूव, फूलों से मुस्कराते उद्यानों को बारहमासी बहार, धूल रहित मार्गों के दोनों ओर सुनियोजित वीथियाँ एवं विद्युत् प्रकाश से सजे चित्र विचित्र फुहारे दर्शनीय हैं। रमणीकता की दृष्टि से विदेशी दूतावासों का अपना ही स्थान है। फिर राजघाट, जहाँ राष्ट्रपिता महात्मा गाँधी का दाह संस्कार हुआ था, शांतिवन, जहाँ शांतिदूत नेहरू का पार्थिव शरीर भस्म हुआ तथा विजयघाट, जहाँ लालबहादुर शास्त्री का दाह संस्कार हुआ, केवल देशवासियों के लिए ही श्रद्धास्थल नहीं, बल्कि सारे संसार के लिए ही तीर्थस्थल बन गए हैं।
नई दिल्ली का चिड़ियाघर, जिसमें देश के ही नहीं विदेशों के भी अनेक पशुपक्षी पाले गए हैं, लगभग २४० एकड़ का रमणीक उद्यान है। बुद्ध जयंती पार्क भी अंतरराष्ट्रीय ख्याति का विशाल उद्यान है।
जमीलुद्दीन आली
नवाबज़ादा मिर्ज़ा जमीलुद्दीन अहमद ख़ान ( उर्दू:, अंग्रेज़ी: Nawabzada Mirza Jamiluddin Ahmed Khan ), जिन्हें आमतौर पर केवल जमीलुद्दीन आली ( उर्दू: , अंग्रेज़ी: Jamiluddin Aali ) के नाम से जाना जाता है, एक पाकिस्तानी लेखक, कवि, समीक्षक और विद्वान हैं। इनकी कृतियाँ उर्दू भाषा में हैं। हालांकि इनका जन्म दिल्ली में हुआ था, १९४७ में भारत के विभाजन के बाद वे पाकिस्तान के कराची शहर में जा बसे। इन्होने पाकिस्तान के लिए देशभक्ति से बहुत से गाने लिखे हैं जिनमें से कई टेलिविज़न पर दर्शाए गए हैं।
जमींदार नायक
जमींदार नायक : ये मुख्य रूप से खेती  तथा पशुपालन करते है । वर्तमान मे सभी नायक स्थायी खेती करने लगे है जिस कारण इन्हे क्षत्रिय से किसान कहाँ जाने लगा।  नायक मुख्यतः उत्तर भारत मे निवास करते है राजस्थान, पंजाब , हरियाणा। नायक उत्तर भारत मे एसटी/ओबीसी मे आते है । नायक मुख्यतः रघुवंशी तथा नायक उपनाम लिखते है , जो  सुर्यवंशी/रघुवंशी क्षत्रिय है।
टुशनाबाद
टुशनाबाद (Tushnabad) भारत के अण्डमान और निकोबार द्वीपसमूह के दक्षिण अण्डमान द्वीप की फेरारगंज तहसील में स्थित एक ग्राम है।
आवागमन
राष्ट्रीय राजमार्ग 4 (अण्डमान महान ट्रंक मार्ग) यहाँ से गुज़रता है और इसे कई अन्य स्थानों से सड़क द्वारा जोड़ता है।
हज़रतबल
हज़रतबल (درگاہ حضرت بل, दरगाह हज़रतबल) भारत के जम्मू व कश्मीर राज्य के श्रीनगर शहर में स्थित एक प्रसिद्ध दरगाह है। मान्यता है कि इसमें इस्लाम के नबी, पैग़म्बर मुहम्मद, का एक दाढ़ी का बाल रखा हुआ है, जिस से लाखों लोगों की आस्थाएँ जुड़ी हुई हैं। कश्मीरी भाषा में 'बल' का अर्थ 'जगह' होता है, और हज़रतबल का अर्थ है 'हज़रत (मुहम्मद) की जगह'। हज़रतबल डल झील की बाई ओर स्थित है और इसे कश्मीर का सबसे पवित्र मुस्लिम तीर्थ माना जाता है। फ़ारसी भाषा में 'बाल' को 'मू' या 'मो' (مو) कहा जाता है, इसलिए हज़रतबल में सुरक्षित बाल को 'मो-ए-मुक़द्दस' या 'मो-ए-मुबारक' (पवित्र बाल) भी कहा जाता है।
इतिहास
हज़रतबल को लेकर यह मान्यता है कि पैग़म्बर मुहम्मद के वंशज सय्यद अब्दुल्लाह सन् १६३५ में मदीना से चलकर भारत आये और आधुनिक कर्नाटक राज्य के बीजापुर क्षेत्र में आ बसे। अपने साथ वह इस पवित्र केश को भी लेकर आये। जब सय्यद अब्दुल्लाह का स्वर्गवास हुआ तो उनके पुत्र, सय्यद हामिद, को यह पवित्र केश विरासत में मिला। उसी काल में मुग़ल साम्राज्य का उस क्षेत्र पर क़ब्ज़ा हो गया और सय्यद हामिद की ज़मीन-सम्पत्ति छीन ली गई। मजबूर होकर उन्हें यह पवित्र-वस्तु एक धनवान कश्मीरी व्यापारी, ख़्वाजा नूरुद्दीन एशाई को बेचनी पड़ी। व्यापारी द्वारा इस लेनदेन के पूरा होते ही इसकी भनक मुग़ल सम्राट औरंगज़ेब तक पहुँच गई, जिसपर यह बाल नूरुद्दीन एशाई से छीनकर अजमेर शरीफ़ में मोइनुद्दीन चिश्ती की दरगाह पर भेज दिया गया और व्यपारी को बंदी बना लिया गया। कुछ अरसे बाद औरंगज़ेब का मन बदल गया और उसने बाल नूरुद्दीन एशाई को वापस करवाया और उसे कशमीर ले जाने की अनुमति दे दी। लेकिन तब तक बहुत देर हो चुकी थी और नूरुद्दीन एशाई ने कारावास में ही दम तोड़ दिया था। पवित्र बाल उनके शव के साथ सन् १७०० में कश्मीर ले जाया गया जहाँ उनकी पुत्री, इनायत बेगम, ने पवित्र वस्तु के लिये दरगाह बनवाई। इनायत बेगम का विवाह श्रीनगर की बान्डे परिवार में हुआ था इसलिये तब से इसी बान्डे परिवार के वंशज इस पवित्र केश की निगरानी के लिये ज़िम्मेदार हो गये।
२६ दिसम्बर १९६३ को, जब जवाहरलाल नेहरू देश के प्रधानमंत्री थे, यह समाचार आया कि हज़रतबल से केश ग़ायब हो गया है। यह बात तेज़ी से फैली और कश्मीर व देश के अन्य हिस्सों में एक तनाव का वातावरण पैदा हो गया। श्रीनगर में लाखों की तादाद में लोग सड़को पर उतर आये और अफ़वाहें फैलने लगीं। केश की खोज के लिये एक आवामी ऐक्शन कमेटी का गठन हुआ। ३१ दिसम्बर को नहरू ने इस बात को लेकर राष्ट्र के नाम रेडियो संदेश दिया और लाल बहादुर शास्त्री को खोज पूरा करने के लिये श्रीनगर भेजा। ४ जनवरी १९६४ को केश फिर से मिल गया।
मुकुल भट्ट
मुकुल भट्ट कश्मीर के यशस्वी विद्वान एवं सिद्ध आचार्य कल्लट के पुत्र थे। राजतरंगिणी के अनुसार भट्ट कल्लट कश्मीर नरेश अवंतिवर्मा के शासनकाल में वर्तमान थे। अवंतिवर्मा का समय सन् ८५७-८८४ ई॰ मान्य है अत: मुकुल भट्ट का समय नवीं शताब्दी का अंतिम चरण और दसवीं का प्रारंभ मान्य होता है।
मुकुल भट्ट ने 'अभिधावृत्तिमातृका' नाम का ग्रंथ लिखा है जिसमें कुल १५ कारिकाएँ हैं। इन कारिकाओं पर विस्तृत वृत्ति भी मुकुल भट्ट ने ही लिखी है। इस छोटे किंतु महत्वपूर्ण ग्रंथ में वाच्यार्थ (मुख्यार्थ) और लक्ष्यार्थ का तथा अभिधा और लक्षणा मात्र का निरूपण किया गया है। यह निरूपण विस्तृत एवं समीक्षात्मक है। अभिनव भारती में भी मुकुल भट्ट की कारिकाएँ उद्धृत हैं। काव्यप्रकाश में भी यत्र तत्र मुकुल भट्ट के विचार पूर्व पक्ष के रूप में उद्धृत किए गए हैं। उद्भटाचार्य के 'काव्यालंकार सारसंग्रह' पर 'लघुवृत्ति' व्याख्याकार प्रतिहारेंदुराज या इंदुराज ने अपनी व्याख्या के अंतिम पद्य में अपने आचार्य के रूप मे मुकुल भट्ट का गौरव के साथ उल्लेख किया है। यह प्रतिहारेंदुराज कोंकण निवासी था। मुकुल भट्ट द्वारा रचित अन्य कोई ग्रंथ उपलब्ध नहीं है, फिर भी इस छोटे से ग्रंथ 'अभिधावृत्तिमातृका' द्वारा साहित्य क्षेत्र में उनका नाम उल्लेखनीय एवं समादरणीय आचार्यों में परिगणित है।
आलिंद
मानव हृदय के उपरी कक्ष को आलिंद कहा जाता है जिससे रक्त हृदय में प्रवेश करता है।
बायाँ अलिन्द
हृदय के बाएँ भाग के ऊपरी कक्ष को कहते है।
बम्बूफ्लैट
बम्बूफ्लैट (Bambooflat) भारत के अण्डमान और निकोबार द्वीपसमूह के दक्षिण अण्डमान द्वीप की फेरारगंज तहसील में स्थित एक नगर है। यह द्वीप के पूर्वी तट पर अण्डमान सागर से तटस्थ है।
भारतीय आम चुनाव, १९५१-१९५२
भारतीय आम चुनाव, १९५१-१९५२ ने अगस्त १९४७ में भारत के स्वतन्त्र होने के बाद, पहली लोक सभा का निर्वाचन किया।
==चुनाव की विस्तृत जानकारी=parties of 1952 is 1.भारतीय राष्ट्रीय कांग्रेस ३६५ सीट 2.निर्दलीय 37 सीट 3. कम्युनिस्ट पार्टी ऑफ इंडिया 16 सीट 4.सोस्लिस्ट पार्टी 12सीट 5.किसान मजदूर पार्टी 9 सीट 6. पीपल्स डेमोक्रेटिक फ्रंट 7 सीट 7.गणतंत्र परिषद् 6 सीट 8.हिन्दू महासभा 4 सीट 9.अन्य 34 सीट Totel 489 सिटे =
सिमरन हेटमायर
सिमरन हेटमायर (जन्म; २६ दिसंबर १९९६) गुयाना के क्रिकेट खिलाड़ी है जो वेस्टइंडीज क्रिकेट टीम के लिए खेलते है। यह २०१४ आईसीसी अंडर-19 क्रिकेट विश्व कप में विंडीज टीम का हिस्सा थे. इसके बाद दिसंबर २०१५ में इनका नाम २०१६ अंडर-१९ क्रिकेट विश्व कप में वेस्टइंडीज अंडर-१९ टीम के कप्तान के तौर पर नाम रखा गया था।
सिमरन हेटमायर ने अपने टेस्ट क्रिकेट की शुरुआत २१ अप्रैल २०१७ को पाकिस्तान क्रिकेट टीम के खिलाफ की थी। जबकि पहला एक दिवसीय अंतरराष्ट्रीय मैच २० दिसंबर २०१७ में न्यूजीलैंड के खिलाफ खेला था। जबकि ट्वेन्टी-२० अंतरराष्ट्रीय का पदार्पण १ जनवरी २०१८ को न्यूजीलैंड के खिलाफ किया।
नागरिक राष्ट्रवाद
नागरिक राष्ट्रवाद, जिसे उदार राष्ट्रवाद के रूप में भी जाना जाता है, राजनीतिक दार्शनिकों द्वारा पहचाने जाने वाले राष्ट्रवाद का एक रूप है जो राष्ट्रवाद के समावेशी रूप में विश्वास करते हैं जो आज़ादी, सहिष्णुता, समानता, व्यक्तिगत अधिकारों के पारंपरिक उदार मूल्यों का पालन करता है और इसमें कोई जातीयतावाद नहीं है।
नागरिक राष्ट्रवादी प्रायः यह कहकर एक ऊपरी पहचान के रूप में राष्ट्रीय पहचान के मूल्य की रक्षा करते हैं कि सार्थक, स्वायत्त जीवन जीने के लिए व्यक्तियों को एक राष्ट्रीय पहचान की आवश्यकता होती है और यह कि लोकतांत्रिक राजतन्त्र को ठीक से काम करने के लिए राष्ट्रीय पहचान की आवश्यकता होती है। नागरिक राष्ट्रवाद की तुलना अक्सर जातीय राष्ट्रवाद से की जाती है।
नागरिक राष्ट्रवाद राज्य के भीतर साझा नागरिकता के इर्द-गिर्द बनी एक राजनीतिक पहचान है। इस प्रकार, एक "नागरिक राष्ट्र" को भाषा या संस्कृति से नहीं बल्कि राजनीतिक संस्थानों और उदार सिद्धांतों द्वारा परिभाषित किया जाता है, जिसे इसके नागरिक बनाए रखने की प्रतिज्ञा करते हैं। नागरिक राष्ट्र में सदस्यता नागरिकता द्वारा प्रत्येक नागरिक के लिए खुली है, संस्कृति या जातीयता की परवाह किए बिना; जो इन मूल्यों को साझा करते हैं उन्हें राष्ट्र का सदस्य माना जाता है।
सिद्धांत रूप में, एक नागरिक राष्ट्र या राज्य का उद्देश्य एक संस्कृति को दूसरे पर बढ़ावा देना नहीं है। एक उदार लोकतांत्रिक राज्य के अप्रवासियों को मेजबान संस्कृति में आत्मसात करने की आवश्यकता नहीं है, बल्कि केवल देश के संविधान (संवैधानिक देशभक्ति) के सिद्धांतों को स्वीकार करते हैं।
क़लन्दर मोमंद
साहबज़ादा हबीब-उर-रहमान क़लन्दर मोमंद, जिन्हें आमतौर पर केवल क़लन्दर मोमंद ( पश्तो:, अंग्रेज़ी: Qalandar Momand ) के नाम से जाना जाता है, एक पश्तून लेखक, कवि, समीक्षक और विद्वान थे। वे मज़दूर संघ के नेता, पश्तून राष्ट्रीयता के समर्थक, राजनैतिक कार्यकर्ता और पाकिस्तानी साम्यवादी पार्टी (कोम्युनिस्ट पार्टी) के सदस्य भी थे। धार्मिक दृष्टि से वे अहमदिया समुदाय के सदस्य थे।
क़लन्दर मोमंद ने पश्तो भाषा में लिखाई और पत्रकारिता करी और पाकिस्तान की सरकार की तरफ़ से उन्हें कई इनाम भी दिए गए। उन्होंने अपना पत्रकार जीवन 'अल-हक़' समाचार पत्र के साथ शुरू किया और आगे जाकर कई अन्य अख़बारों में काम किया, जिनमें अंजाम, शहबाज़, बांग-ए-हरम, ख़ैबर​ मेल,​ पेशावर टाइम्ज़, फ़्रंटियर गार्डियन, नक़ीब, लार, रहबर, सरहद और मसावात शामिल थे।
कीर्ति आजाद
कीर्तिवर्धन भागवत झा आज़ाद (जन्म 2 जनवरी 1959, पूर्णिया,  बिहार, भारत) एक पूर्व भारतीय क्रिकेटर और राजनीतिज्ञ हैं, जिन्होंने 7 टेस्ट मैच और 25 वनडे खेले हैं। श्री आजाद बिहार के पूर्व मुख्यमंत्री भागवत झा आजाद के पुत्र हैं। वह एक आक्रामक दाएँ हाथ के बल्लेबाज और एक ऑफ स्पिनर हैं। श्री झा 1983 विश्व कप जीतने वाली भारतीय टीम का हिस्सा थे। वे वर्तमान में लोक सभा के सदस्य हैं। उन्होंने 2014 के लोकसभा चुनाव में दरभंगा, बिहार से जीत दर्ज की।
राजनीति
वे अपने पिता भागवत झा आजाद, पूर्व मुख्य मंत्री बिहार का अनुसरण कर राजनीति में आये और भारतीय जनता पार्टी के टिकट पर दरभंगा, बिहार से संसद के लिये चुने गये। पूर्व में वह दिल्ली के गोल मार्केट निर्वाचन क्षेत्र से विधायक रहे। उन्होंने 2014 का लोकसभा चुनाव दरभंगा से जीता । उन्हें 23 जुलाई 2015 को केन्द्रीय वित्त मंत्री अरुण जेटली के ऊपर दिल्ली के क्रिकेट संस्थान, दिल्ली और जिला क्रिकेट संघ में कथित अनियमितताओं और भ्रष्टाचार के लिये खुले तौर पर निशाना लगाने के कारण भारतीय जनता पार्टी से निलंबित कर दिया गया । 1993 कीर्ति आजाद ने दिल्ली विधान सभा चुनाव जीता और विधायक बन गए। उन्होंने 1998 तक इस पद की सेवा की।
खण्डखाद्यक
खण्डखाद्यक ब्रह्मगुप्त द्वारा रचित खगोलशास्त्र (ज्योतिष) ग्रन्थ है। इसकी रचना ब्राह्मस्फुटसिद्धान्त के बाद (६६५ ई में) हुई।
खण्डखाद्यक के दो भाग हैं-
जमीयत उलेमा-ए-हिन्द
जमीयत उलेमा-ए-हिन्द या  जमीयत उलमा-ए-हिन्द , भारत में अग्रणी इस्लामी संगठनों में से एक है। इसकी स्थापना 1919 में शेख उल हिन्द मौलाना महमूद अल-हसन, मौलाना सय्यद हुसैन अहमद मदनी, मौलाना अहमद सईद देहल्वी, मुफ्ती मुहम्मद नईम लुधियानी, मौलाना अहमद अली लाहोरी, शेख उल तफसीर प्रोफेसर नूर उल हसन खान गजाली, मौलाना बशीर अहमद भट्टा, मौलाना सय्यद गुल बादशा, मौलाना हिफजुर रहमान सेहरवी, मौलाना अनवर शाह कश्मीरी, मौलाना अब्दुल हक मदानी, मौलाना अब्दुल हलीम सिद्दीकी, मौलाना नूरुद्दीन बिहारी और मौलाना अब्दुल बरारी फिरंगी मेहली। मुफ्ती किफायतुल्ला संगठन के पहले राष्ट्रपति चुने गए थे।
राज के दौरान, देवबन्दी और देवबन्द- आधारित संगठन उपनिवेशवाद और एकजुट भारत के खिलाफ था, जो भारतीय मुस्लिमों के लिए एक अलग मातृभूमि के गठन का विरोध कर रहा था। मदानी की स्थिति यह थी कि मुसलमान निर्विवाद रूप से एकजुट भारत का हिस्सा थे और देश की स्वतंत्रता के लिए हिन्दू-मुस्लिम एकता आवश्यक थी। उन्होंने भारत के विभाजन तक भारतीय राष्ट्रीय कांग्रेस के साथ मिलकर काम किया। अखिल भारतीय मुस्लिम लीग का समर्थन करने के लिए 1945 में पाकिस्तान के निर्माण के समर्थन में शबीर अहमद उस्मानी के तहत एक गुट ने विभाजन किया। इस गुट को जमीयत उलेमा-ए-इस्लाम के नाम से जाना जाने लगा, और वर्तमान में पाकिस्तान में एक राजनीतिक दल है।
जमीयत में एक संगठनात्मक नेटवर्क है जो पूरे भारत में फैल गया है। इसमें एक उर्दू दैनिक अल-जामियात भी है। जमीयत ने अपने राष्ट्रवादी दर्शन के लिए एक धार्मिक आधार का प्रस्ताव दिया है। थीसिस यह है कि स्वतंत्रता के बाद, एक धर्मनिरपेक्ष राज्य स्थापित करने के लिए मुसलमानों और गैर-मुसलमानों ने भारत में आपसी अनुबंध पर प्रवेश किया है। भारत का संविधान इस अनुबंध का प्रतिनिधित्व करता है। यह उर्दू में एक मुहादाह के रूप में जाना जाता है। तदनुसार, मुस्लिम समुदाय के निर्वाचित प्रतिनिधियों ने इस मुहादाह के प्रति निष्ठा का समर्थन किया और शपथ ली, इसलिए भारतीय मुसलमानों का कर्तव्य संविधान के प्रति वफादारी रखना है। यह मुहादाह मदीना में मुसलमानों और यहूदियों के बीच हस्ताक्षर किए गए पिछले समान अनुबंध के समान है। 200 9 में, जमीयत उलेमा-ए-हिंद ने कहा कि हिंदुओं को कफिर (infidels) नहीं कहा जाना चाहिए, भले ही शब्द का मतलब केवल "गैर-मुस्लिम" है, क्योंकि इसका उपयोग किसी को चोट पहुंचा सकता है।
2008 में, एक आश्चर्यजनक घटना में, जमीयत-उलेमा-ए-हिंद दो गुटों में विभाजित हुआ। अंतरिम अध्यक्ष मौलाना अरशद मदनी ने पुराने स्थान को बदलने के लिए एक नई कार्यकारी परिषद का गठन करने के लिए कदम उठाए। इसने मौलाना महमूद मदनी की अगुआई में पुराने गुट को मौलाना अर्शद मदनी को अंतरिम अध्यक्ष के रूप में हटाने के लिए उनके खिलाफ अविश्वास प्रस्ताव शुरू कर दिया। मौलाना अरशद मदानी के समूह का दावा है कि अविश्वास प्रस्ताव स्वयं शून्य और शून्य है, क्योंकि कार्यकारी परिषद में पहले से ही भंग हो चुका है और एक नई परिषद गठित की गई है, जबकि अन्य समूह का दावा है कि नई परिषद का संविधान कानूनी आधार के बिना था। दोनों पक्ष दावा करते हैं कि घटनाओं का अनुक्रम ऐसा था कि यह उनके कारण का समर्थन करता है और दोनों देश और समुदाय के कारण काम कर रहे हैं। 2008 में, मौलाना कारी सैयद मोहम्मद उस्मान मंसूरपुरी ने निर्विवाद राष्ट्रपति चुने।
ग्लास्नोस्त
ग्लास्नोस्त एक सोवियत नीति थी जिसका उद्देश्य "सोवियत रूस के सरकारी संस्थानोँ एवं क्रियाकलापोँ में खुलेपन एवं पारदर्शिता को बढ़ाना" था। इस नीति का संस्थापन मिखाइल गोर्बाचेव ने अस्सी के दशक के उत्तरार्ध में किया। ग्लास्नोस्त को सामान्यतः पेरेस्त्रोइका (शाब्दिक अर्थ:पुनर्गठन; गोर्बाचेव द्वारा संस्थापित एक अन्य समकालीन सुधारवादी नीति) के साथ जोड़कर देखा जाता है। "ग्लास्नोस्त" शब्द का रूसी भाषा में उपयोग १८वीं शताब्दी के अंत से किया जा रहा है। गोर्बाचेव द्वारा इस शब्द का प्रयोग उन नीतियों हेतु किया जाता था जो उनके हिसाब से कम्युनिस्ट पार्टी एवं सोवियत सरकार में व्याप्त भ्रष्टाचार को कम तथा केंद्रीय आयोग में प्रशासनिक शक्तियों के दुष्प्रयोग को सीमित कर सकती हैं। रूसी मानवाधिकार कार्यकर्ता ल्युदमिला अलेक्सेयेवा के अनुसार "ग्लास्नोस्त" शब्द "शताब्दियों से रूसी भाषा का भाग रहा है। वह तब से शब्दकोशों एवं विशानशास्त्रों में उल्लेखित है, जबसे शब्दकोश एवं विधानशास्त्र अस्तित्व में हैं। वह एक साधारण, मेहनती एवं अनिर्वचनीय शब्द है जिसका प्रयोग एक प्रक्रिया, प्रशानिक न्याय की कोई भी प्रक्रिया जो अनावृत रूप से संचालित की जाए, के लिए किया जाता है जाता है।"
ग्लास्नोस्त शब्द का प्रयोग रूसी इतिहास में ८० के दशक के उस समय के लिए भी जाता है जब वहाँ कम सेंसरशिप एवं सूचना की अधिक आज़ादी थी।
अधिक पारदर्शिता
सेंसरशिप में छूट दिए जाने के परिणामस्वरूप कम्युनिस्ट पार्टी की समाचार माध्यमों पर पकड़ ढीली पड़ने लगी। कुछ ही समय में समाचार माध्यमों ने सोवियत प्रशासन द्वारा दबाकर रखी गयी गम्भीर सामाजिक एवं आर्थिक समस्याओं (जैसे घटिया आवास, खाद्य अभाव, नशाखोरी, प्रदूषण, ऊँची मृत्युदर, महिलाओं का समाज में दोयम दर्जा तथा राज्य के अपने नागरिकों के प्रति किये गए अपराध) को अनावृत करना शुरू कर दिया। सेंसरशिप में छूट के परिणामस्वरूप सोवियत रूस में पाश्चात्य साहित्य एवं चलचित्र का आगमन हुआ; धर्म, ज्योतिष एवं अन्य विषयों, जिनपर सोवियत प्रकाशक ध्यान नहीं दिया करते थे, पर लिखी गयी पुस्तकें उपलब्ध होने लगी ।
इसके साथ ही, ग्लास्नोस्त के चलते, लोगों को अपने भूत का ज्ञान हुआ। इसके चलते सोवियत जीवन की बहुत सकारात्मक छवि, जो प्रशासनिक माध्यमों द्वारा लोगों के समक्ष प्रस्तुत की जाती थी, का तीव्रता से ह्रास हुआ तथा सोवियत जीवन से जुड़े हुए नकारात्मक पहलु प्रकाश में आये। इससे नागरिकों का सोवियत जीवन शैली से विश्वास उठने लगा।
सोवियत इतिहास से सम्बंधित खुलासों का उन जनों पर विध्वंसक प्रभाव पड़ा जिनका साम्यवादी राज्य पर विश्वास था तथा जिन्हे इस तरह की जानकारी पहले उपलब्ध नहीं थी ।
तकनीकी दिग्गज
तकनीकी दिग्गज अथवा बिग टेक या S&P 5 अर्थात सूचना प्रौद्योगिकी उद्योग में सबसे बड़ी और सबसे प्रमुख कंपनियां हैं, विशेष रूप से "बिग फाइव" अमेरिकी प्रौद्योगिकी कंपनियां - अमेज़ॅन, ऐप्पल, गूगल, फेसबुक और माइक्रोसॉफ्ट। 2010 के अंत के बाद से, ये पांचों, वैश्विक रूप से सबसे मूल्यवान सार्वजनिक कंपनियों, सऊदी अरामको के अलावा, हैं, जिनमें से प्रत्येक के पास अधिकतम बाजार पूंजीकरण लगभग 500 बिलियन डॉलर से लेकर लगभग 2.0 ट्रिलियन अमरीकी डॉलर तक विभिन्न बिंदुओं पर है।
कुछ लोगों ने अनुमान लगाया है कि इन कंपनियों द्वारा बनाए गए पारिस्थितिक तंत्र के बाहर दिन-प्रतिदिन डिजिटल दुनिया में रहना संभव नहीं हो सकता है, और एकाधिकार प्रथाओं पर चिंताओं के कारण न्याय विभाग और संघीय प्रशासनिक आयोग से अविश्वास की जांच हुई है। संयुक्त राज्य में,  और यूरोपीय आयोग ।  टिप्पणीकारों ने इन कंपनियों के गोपनीयता, बाजार की शक्ति, मुफ्त भाषण और सेंसरशिप (अनुचित सामग्री सहित), और राष्ट्रीय सुरक्षा और कानून प्रवर्तन पर प्रभाव पर सवाल उठाया है। दूसरी ओर, उपभोक्ताओं को सस्ती या मुफ्त सेवाएं प्रदान करके, वे लोकप्रिय बने रहते हैं।
सदस्यता और परिभाषाएँ
'बिग टेक' शब्द अक्सर अधिक विशिष्ट उप-समूहों में टूट जाता है।
बिग फोर
"बिग फोर" में गूगल, अमेज़ॅन, फेसबुक और ऐप्पल शामिल हैं, जिन्हें आमतौर पर गाफा (GAFA), 'गैंग ऑफ़ फोर' (चीन में गैंग ऑफ़ फोर पॉलिटिकल गुट के बाद), 'फोर हॉर्समेन' (सर्वनाश के चार घुड़सवारों के बाद) कहा जाता है, या बस 'द फोर'।
गूगल के पूर्व मुख्य कार्यकारी अधिकारी एरिक श्मिट, लेखक फिल साइमन और प्रोफेसर स्कॉट गैलोवे ने जीएएफए कंपनियों को एक साथ (गूगल, अमेज़न, फेसबुक , एप्पल ) एक साथ समूहीकृत किया है, जिसके आधार पर उन कंपनियों ने ऑनलाइन गतिविधियों में अपने प्रभुत्व और भूमिका के माध्यम से बड़े सामाजिक परिवर्तन को संचालित किया है। । यह साइमन और गैलोवे के अनुसार माइक्रोसॉफ्ट और आईबीएम जैसी अन्य बड़ी टेक कंपनियों के विपरीत है। एरिक श्मिट ने माइक्रोसॉफ्ट को समूहन से यह कहते हुए बाहर कर दिया कि "माइक्रोसॉफ्ट उपभोक्ताओं के दिमाग में उपभोक्ता क्रांति नहीं चला रहा है।"
GAFAM (गफम)
FAANG (फांग)
वित्त में, 'FAANG' एक संक्षिप्त रूप है जो पाँच प्रमुख अमेरिकी प्रौद्योगिकी कंपनियों के शेयरों को संदर्भित करता है: फेसबुक(F), अमेज़न(A), एप्पल(A), नेटफ़्लिक्स(N) , गूगल(G)। 2013 में CNBC की मैड मनी के टेलीविजन होस्ट जिम क्रैमर ने इस शब्द को गढ़ा था, जिन्होंने इन कंपनियों की "उनके बाजारों में पूरी तरह से प्रभावी" होने के लिए प्रशंसा की थी। 2017 तक, FANG फेसबुक, अमेज़न, नेटफ्लिक्स और Google तक सीमित था।
बाजार का प्रभुत्व
ई-कॉमर्स में अमेजन बाजार में अग्रणी है और सभी ऑनलाइन बिक्री का 50% प्लेटफॉर्म से गुजर रहा है; क्लाउड कंप्यूटिंग, लगभग 32% बाजार हिस्सेदारी के साथ, और ट्विच 75.6% बाजार हिस्सेदारी के साथ लाइव-स्ट्रीमिंग। अमेज़ॅन अतिरिक्त रूप से आर्टिफिशियल इंटेलिजेंस-आधारित व्यक्तिगत डिजिटल सहायकों और स्मार्ट स्पीकर (अमेज़ॅन इको) के क्षेत्र में बाजार में अग्रणी है, जिसमें 69% बाजार हिस्सेदारी है, इसके बाद 25% बाजार में Google (Google Home) है। Apple उच्च-मार्जिन वाले स्मार्टफ़ोन और अन्य उपभोक्ता इलेक्ट्रॉनिक्स डिवाइस बेचता है, जो मोबाइल ऑपरेटिंग सिस्टम के क्षेत्र में Google के साथ एकाधिकार साझा करता है: ऐप्पल (iOS) से संबंधित बाज़ार का 27% हिस्सा और Google (Android) के लिए 72%। वर्णमाला, फेसबुक और अमेज़ॅन को डिजिटल विज्ञापन के "बिग थ्री" के रूप में संदर्भित किया गया है। सोशल नेटवर्किंग के अलावा, फेसबुक ऑनलाइन इमेज शेयरिंग (इंस्टाग्राम) और ऑनलाइन मैसेजिंग (व्हाट्सएप) के कार्यों पर भी हावी है। Google ऑनलाइन खोज (Google खोज), ऑनलाइन वीडियो साझाकरण (YouTube) और ऑनलाइन मैपिंग-आधारित नेविगेशन (Google मानचित्र) में अग्रणी है। डेस्कटॉप ऑपरेटिंग सिस्टम मार्केट शेयर (Microsoft Windows) और ऑफिस उत्पादकता सॉफ़्टवेयर (Microsoft Office) में Microsoft का दबदबा कायम है। अमेज़न के बाद Microsoft क्लाउड कंप्यूटिंग उद्योग (Microsoft Azure), में दूसरी सबसे बड़ी कंपनी है, और वीडियो गेम उद्योग (Xbox) के सबसे बड़े खिलाड़ियों में से एक है।
टेक दिग्गज ने 21 वीं शताब्दी के पहले दशक से NASDADA स्टॉक इंडेक्स के शीर्ष पर एक्सॉन मोबिल, बीपी, गज़प्रोम, पेट्रो चाइना और रॉयल डच शेल ("बिग ऑइल") जैसे ऊर्जा दिग्गजों को बदल दिया है। उन्होंने डिज़नी, एटीएंडटी, कॉमकास्ट और 21 वीं सेंचुरी फॉक्स ("बिग मीडिया") जैसी पारंपरिक बड़ी मीडिया कंपनियों को 10. से पीछे छोड़ दिया है। 2017 में, पांच सबसे बड़ी अमेरिकी आईटी कंपनियों का 3.3 ट्रिलियन डॉलर से अधिक का संयुक्त मूल्यांकन था, और नैस्डैक 100 के मूल्य का 40 प्रतिशत से अधिक बना था।
नीतिकथा
नीतिकथा (Fable) एक साहित्यिक विधा है जिसमें पशु-पक्षियों, पेड़-पौधों एवं अन्य निर्जीव वस्तुओं को मानव जैसे गुणों वाला दिखाकर उपदेशात्मक कथा कही जाती है। नीतिकथा, पद्य या गद्य में हो सकती है। पंचतन्त्र, हितोपदेश आदि प्रसिद्ध नीतिकथाएँ हैं।
भारतीय साहित्य में नीतिकथाएँ
भारतीय जीवन का प्राकृतिक पदार्थो के साथ इतना घनिष्ठ संबध हो गया था कि पशु पक्षियों आदि के उदाहरणों से व्यावहारिक उपदेश देने की प्रवृत्ति वैदिक काल से ही लक्षित होती है। मनुष्य और मछली की कथा ऋग्वेद में प्राप्त होती है। छान्दोग्योपनिषद में भी उद्गीथ श्वान का आख्यान वर्णित है। पुराणों में तो बहुत सी नीति-कथायें प्राप्त होती है। महाभारत में विदुर के मुख से ऐसी ही अनेक कथायें कहलाई गई है।
तीसरी शताब्दी ईसा पूर्व के भरहुत के स्तूप पर बहुत ही नीति-कथाओं के नाम खुदे है। पतंजलि (150 ई0) ने अपने महाभाष्य में भी 'अजाकृपाणीय’ और ’काकतालीय’ जेसी लोकोक्तियों का प्रयोग किया है। जैनों और बौद्धों की लिखी हुई नीति-कथायें भी इसी समय की हैं। बौद्ध ग्रन्थ 'जातक संग्रह' 380 ई0पू0 में ही विद्यमान था। इसके अतिरिक्त 668 ई0 के एक चीनी विश्वकोष में अनेक भारतीय नीति- कथाओं के अनुवाद उपलब्ध होते हैं। ये कथायें जैसा कि उस विश्वकोश में निर्दिष्ट है, बौद्ध ग्रन्थों से संग्रहीत हैं, जिनकी संख्या प्रायः 200 लिखी हुई है। इन सब प्रमाणों क आधार पर यह स्पष्ट सिद्ध हो जाता है कि नीति-कथायें भारत की ही अपनी वस्तु हैं , जिन्हें अन्य देशों ने उनसे उधार लिया है तथा यह भी ज्ञात होता है कि यह ईसा पूर्व पर्याप्त संख्या में विद्यमान थी।
पंचतन्त्र
पंचतन्त्र’ संस्कृत नीतिकथा-साहित्य का अत्यन्त विश्व प्राचीन और महत्वपूर्ण ग्रन्थ है। इसमें नीति की बड़ी उपादेय, शिक्षाप्रद और मनोहर कहानियाँ हैं। बीच-बीच में सारगर्भित और निष्कर्षमय पद्यों का भी सन्निवेश हुआ है। इस ग्रन्थ के रचनाकाल का तो पता नहीं लगता है, पर यह ज्ञात होता है कि लगभग छठी शती के बादशाह नौशेरखां के आदेश से पहलवी भाषा में पंचतन्त्र का अनुवाद ’बुराजोई’ नामक हकीम ने किया। यह अनुवाद उपलब्ध नहीं है। उनमें सीरियन तथा अरबी रूपान्तर प्राप्त होते हैं जिनके नाम क्रमशः ’कलिलंग दिमनग’ (570) और 'कलिलह विमनह' (750) हैं। इससे ज्ञात होता है कि पुस्तक का नाम उस समय कदाचित् 'करकट और दमनक' रहा होगा। यह तो प्रत्यक्ष है कि पंचतन्त्र 550 ई0 में उसके पहलवी में अनूदित किये जाने के समय के पूर्व पर्याप्त प्रसिद्ध हो चुका था। कौटिल्य के अर्थशास्त्र का उस पर स्पष्ट प्रभाव परिलक्षित होता है। इसके अतिरिक्त उसमें स्वयं विष्णुगुप्त का नाम बड़े आदर से लिया जाता है। ’दीनार’ शब्द का प्रयोग भी ईसा के बाद की रचना सिद्ध करता है। पन्चतन्त्र का रचना काल 300 ई0 के लगभग माना जा सकता है।
यद्यपि पंचतन्त्र अपने मूलरूप में नहीं प्राप्त होता, परन्तु उसके कई संस्करण प्राप्त होते हैं, जिनस उसकी भाषा शैली और विषय का आभास मिलता है। इस प्रकार से पन्चतन्त्र एक विपुल आख्यान साहित्य का प्रतिनिधि ग्रन्थ है। ये सब संस्करण मूल पंचतन्त्र क रूपान्तर हैं। इनके आधार पर श्री एफ0 एडगर्टन द्वारा सम्पादित संस्करण अब सबस अधिक विश्वस्त, प्रामाणिक और प्राचीनतम रूप का परिचायक माना जाता है।
पंचतन्त्र की रचना का मूल उद्देश्य राजनीति की शिक्षा देना है, जैसा कि लेखक विष्णु शर्मा ने स्वयं प्रस्तावना में ढंग से लिख दिया है। इस ग्रन्थ में अब मित्रभेद, मित्रलाभ, सन्धिविग्रह, लब्धप्रणाणश तथा अपरीक्षितकारकम् पाये जाते हैं। परन्तु इसके पहले 12 तन्त्र रहे होंगे, जैसा कि प्राचीन स्वरूपों से ज्ञात होता है।
ग्रन्थ में पशुपक्षी आदि सदाचार, नीति एवं लोक व्यवहार के विषयों में बातचीत करते हैं, जिनमें लेखक की चुहुल, विनोदप्रियता तथा छेड़छाड़ सर्वत्र समान रूप से देख पड़ती है। ग्रन्थ की भाषा चलती हुई सरल, मुहावरेदार तथा ग्रन्थ के पूर्णतः अनुरूप है। उसका गद्य सुबोध भाषी है, समास छोटे छोटे से हैं तथा वाक्य विन्यास में दुरूहता नहीं है। कथानक का वर्णन गद्य में किया गया है पर उपदेशात्मक सूक्तियां पद्यों में है, जो प्राचीन ग्रन्थों महाभारत एवं जातक आदि से संगृहीत है। लेखक की कुशलता उन पद्यों के चयन तथा कथानक में यथा स्थान उनके बैठाने में है।
पंचतन्त्र की कथाओं का प्रचार विश्वव्यापी हो चुका है। बाइबल के बाद पंचतन्त्र ही संसार की सबसे अधिक प्रचलित पुस्तक है जिसका अनुवाद प्रायः 50 भाषाओं में हो गया है।
हितोपदेश
नीति कथाओं में पन्चतन्त्र के बाद हितोपदेश का स्थान है। इस ग्रन्थ के रचयिता नारायण पण्डित थे, जिनके आश्रयदाता धवलचन्द्र, बंगाल के कोई राजा थे। इस ग्रन्थ की एक पाण्डुलिपि 1373 ई0 की प्राप्त होती है अतः 14वीं शताब्दी के पूर्व ग्रन्थ की रचना होना सिद्व हो जाता है। इस ग्रन्थ का आधार पंचतन्त्र है। इस तथ्य को ग्रन्थकार ने सवयं अपनी प्रस्तावना में स्पष्टः स्वीकार किया है - ’’ पंचतन्त्रातथान्यस्माद् ग्रन्थादाकृष्य लिख्यते ’’। हितोपदेश की 43 कथाओं में से 25 कथायें तो पंचतन्त्र से ही ली गई हैं। प्रथम दो परिच्छेद मित्रलाभ और सुहृदभेद का आधार पंचतन्त्र ही है। हितोपदेश में 4 परिच्छेद है - मित्रलाभ, सृहृदभेद, विग्रह, और सन्धि।
इस ग्रन्थ का प्रचार भारतवर्ष में पंचतन्त्र से कहीं अधिक है। जैसा कि अभी लिखा जा चुका है, ये पद्य अत्यन्त उच्च कोटि की नैतिक शिक्षा के आदर्श को प्रतिपादित करते हैं, उदाहरणार्थ एक पद्य देखिये -
नीति कथाओं की विशेषताएँ
संस्कृत साहित्य में स्थान-स्थान पर आदर्श या उपदेश की प्रवृत्ति स्पष्ट लक्षित होती है। काव्यों और नाटकों में ऐसे अनेक पद्य मिलते हैं जिनमें सूक्तियों के माध्यम से नीति अथवा सदाचार का उच्च आदर्श उपस्थित किया गया है। इस उपदेशात्मक प्रवृत्ति का पूर्ण परिपाक नीतिकथाओं में स्पष्ट होता है।
1. ये नीति कथाएं बालोपयोगी हैं और इनमें कथा के बहाने नीति के रहस्यों को समझाया गया है।
2. इनमें मानव पात्र न होकर जीव-जन्तु या पशु-पक्षी पात्र हैं
3. ये मुख्यतया नीतिशास्त्र और अर्थशास्त्र से संबद्व हैं
4. इनमें जीवन का व्यावहारिक पक्ष वर्णित हैं। दैनिक जीवन, दैनिक व्यवहार, व्यक्ति और समाज का सम्पर्क, कर्तव्य-अकर्तव्य का उपदेश आदि वर्णित हैं।
5. इनमें नीति और धर्म की शिक्षा दी है, अतः धर्मशास्त्र से भी इनका सम्बन्ध है।
6. इनमें जीवन के भले और बुरे दोनों पक्षों का वर्णन है। जैस - जीवन की पवित्रता, कर्तव्यपालन, मित्र की रक्षा, वचन-पालन आदि गुणो के वर्णन के साथ ही ब्राह्मणों का छल-प्रपंच , और दम्भ, अन्तःपुर के कपट-व्यवहार , स्त्रियों की दुश्चरित्रता आदि दोषों का भी वर्णन है।
8. नीति-कथाओं के पात्र पशु-पक्षी आदि मनुष्यों के तुल्य मित्रता, प्रेम, विवाद, लोभ, छल, विश्वासघात, संधि, विग्रह आदि करते हैं। उनके राजा, मंत्री, दूत आदि सभी कुछ हैं। वे अवसरोचित सभी कार्य करते हैं। ये मानवीय गुणों और स्वभाव से युक्त हैं।
9. इनका प्रतिपाद्य विषय सदाचार, राजनीति और व्यवहारज्ञान है।
10. इनमें जीवन की सफलता के लिए आवश्यक सभी गुणों का वर्णन है। जिन बातों को न जानने स मनुष्य जीवन में असफल होता है, उनकी चेतावनी भी कथाओं द्वारा दी गई है।
11. ये नीति कथाएं पशु पक्षियों आदि से संबद्ध हैं, अतः मानवमात्र के लिए रोचक और उपादेय है।
12. इनमें एक मुख्य कथा के अन्तर्गत अनेक उपकथाओं का समावेश है
13. इनमें कथा, नीति, सदाचार, व्यवहारज्ञान, धर्म, दर्शन, उपदेश और काव्य-सौन्दर्य का सुन्दर समन्वय है।
गृह मंत्री
एक आंतरिक मंत्रालय (जिसे कभी-कभी आंतरिक मामलों का मंत्रालय या गृह मंत्रालय कहा जाता है) एक सरकारी मंत्रालय है जो आंतरिक मामलों, विशेष रूप से सार्वजनिक सुरक्षा, आपातकालीन प्रबंधन, नागरिक पंजीकरण और पहचान, क्षेत्रीय और स्थानीय सरकारों के पर्यवेक्षण, चुनाव के संचालन, लोक प्रशासन और आप्रवास (पासपोर्ट जारी करने सहित) अन्य मामलों के लिए जिम्मेदार होता है। इस तरह के मंत्रालय का नेतृत्व अक्सर आंतरिक मंत्री, आंतरिक मामलों के मंत्री या गृह मामलों के मंत्री द्वारा किया जाता है।
कुछ न्याया क्षेत्रों में "आंतरिक मंत्रालय" नामक कोई विभाग नहीं है, अन्य विभागों को संबंधित जिम्मेदारियां आवंटित की जा रही हैं।
प्रेषण और भूमिका
कुछ देशों में, कानून और व्यवस्था के रखरखाव और न्याय के प्रशासन से संबंधित मामले एक अलग न्याय मंत्रालय की जिम्मेदारी है।
देशानुसार
यूनाइटेड किंगडम में गृह विभाग के लिए राज्य सचिव का पद, जिसे आमतौर पर "गृह सचिव" कहा जाता है, 1782 के ब्रिटिश सरकार के पुनर्गठन में बनाया गया था।
संयुक्त राज्य अमेरिका के आंतरिक विभाग की जिम्मेदारियां अन्य जगहों पर इसी नाम वाले विभागों से भिन्न हैं, इनमें मुख्य रूप से प्राकृतिक संसाधनों का प्रबंधन और संरक्षण, और स्वदेशी लोगों से संबंधित कार्यक्रम और नीतियां हैं। अधिकांश अन्य देश जिसे "आंतरिक मंत्रालय" कहते हैं, के अंतर्गत आने वाले कार्य अन्य सरकारी विभागों के अंतर्गत आते हैं - ज्यादातर होमलैंड सुरक्षा विभाग (2002 में आव्रजन प्रबंधन, सार्वजनिक सुरक्षा और आपदा राहत जैसे कार्यों के साथ स्थापित), कुछ अन्य के अंतर्गत आते हैं। न्याय विभाग (राष्ट्रीय पुलिस को संभालने और जेलों के प्रबंधन जैसे कार्यों के साथ) और अलग-अलग राज्य सरकारें (जैसे चुनाव प्रबंधन)।
कनाडा में आंतरिक मंत्री का पद 1873 से 1936 तक अस्तित्व में था, प्रांतों के लिए राज्य सचिव की पिछली भूमिका की जगह; इसमें अमेरिकी आंतरिक विभाग के जैसे कार्य शामिल थे। 1936 के बाद इस पद को समाप्त कर दिया गया, इसकी जिम्मेदारियों को अन्य विभागों में स्थानांतरित कर दिया गया।
हांगकांग में, गृह मामलों के सचिव समुदायों, संस्कृति, खेल और स्थानीय शासन से संबंधित मामलों के लिए जिम्मेदार हैं। पुलिस और संबंधित मामले सुरक्षा सचिव की जिम्मेदारी हैं।
सुब्रह्मण्यम जयशंकर
सुब्रह्मण्यम जयशंकर, संक्षिप्त में '''एस. जयशंकर''', (जन्म: 15 जनवरी 1957) वर्तमान में भारत के विदेश मंत्री हैं। वे जनवरी 2015 से जनवरी 2018 तक भारत सरकार के विदेश सचिव रह चुके हैं। उन्होंने विदेश सचिव के रूप में अमेरिका, चीन समेत आसियान के बेहद महत्‍वपूर्ण कूटनीतिक असाइनमेंट पर काम किया। वे सोवियत संघ के विघटन के पूर्व मास्को में और श्रीलंका में भारतीय सेनाओं के शांति मिशन के दौरान तैनात रहे हैं। वे भारत-अमेरिका के बीच इंडो न्‍यूक्‍लियर डील में बेहद करीब से जुड़े रहे।
प्रारंभिक जीवन और पृष्ठभूमि
इनका जन्म नई दिल्ली, भारत में हुआ था। यह प्रमुख भारतीय सामरिक मामलों के विश्लेषक, टिप्पणीकार और प्रशासनिक अधिकारी हैं। यह इतिहासकार संजय सुब्रह्मण्यम और भारत के पूर्व ग्रामीण विकास सचिव सुब्रह्मण्यम विजय कुमार के भाई हैं। उन्होंने क्योको से शादी की और अभी उनके दो बेटे और एक बेटी है। अब वें भारत के विदेश मंत्री भी है।
करियर
यह 1977 में भारतीय विदेश सेवा में शामिल हुए। 1979 में रूसी अध्ययन किया और 1981 में मास्को में सोवियत संघ के लिए द्वितीय और तीसरे सचिव के रूप में कार्य किया। 1985-1988 में वह वाशिंगटन डी. सी. स्थित भारतीय दूतावास में प्रथम सचिव थे।
भारत के विदेश सचिव
जयशंकर को 29 जनवरी 2015 को भारत के विदेश सचिव के रूप में नियुक्त किया गया। उनकी नियुक्ति की घोषणा 28 जनवरी 2015 को प्रधानमंत्री नरेंद्र मोदी की अध्यक्षता में हुई मंत्रिमंडल की बैठक के बाद लिया गया।
ज़ोइ क्राविट्ज़
ज़ोइ इज़अबेल्लअ क्राविट्ज़ (जन्म दिसंबर १, १९९८) एक अम्रीकी अभिनेत्री, गायिका और मॉडल हैं। अभिनेता-संगीतकार लेनी क्राविट्ज़ और अभिनेत्री लिसा बोनेट की बेटी, उन्होंने रोमांटिक कॉमेडी फिल्म नो रिजर्वेशनस (२००७) में अभिनय की शुरुआत की, और सुपरहीरो फिल्म एक्स-मेन: फर्स्ट क्लास (२००१) में एंजेल साल्वडोर को चित्रित करने में उन्हें सफलता मिली, जिसने टीन च्वाइस अवार्ड और स्क्रीम अवार्ड के लिए उनका नामांकन अर्जित किया। वह द डाइवर्जेंट सीरीज़ (२०१४-२०१६) में क्रिस्टीना और फैंटास्टिक बीस्ट्स फ़िल्म सीरीज़ (२०१६-२०१८) में लेटा लेस्ट्रेंज की भूमिका निभाते हुए प्रमुखता से उभरीं।
क्राविट्ज़ ने एचबीओ ड्रामा सीरीज़ बिग लिटिल लाइज़ (२०१७-२०१९) में अपनी मुख्य भूमिकाओं के लिए प्रशंसा अर्जित की, जिसने उन्हें स्क्रीन एक्टर्स गिल्ड अवार्ड नामांकन और हुलु रोमांटिक कॉमेडी सीरीज़ हाई फ़िडेलिटी (२०२०) के लिए अर्जित किया, जिसके लिए उन्होंने एक ब्लैक रील पुरस्कार जीता और एक सॅटॅलाइट पुरस्कार के लिए नामांकन प्राप्त किया। उन्होंने द लेगो बैटमैन मूवी (२०१७) में कैटवूमन को आवाज़ दी, और इस बार मैट रीव्स की डीसी फिल्म द बैटमैन (२०२२) में लाइव-एक्शन में भूमिका को दोहराया; उन्होंने स्पाइडर-मैन: इनटू द स्पाइडर-वर्स (२०१८) में मैरी जेन वॉटसन की आवाज़ भी दी। वह मैड मैक्स: फ्यूरी रोड (२०१५) में टोस्ट द नोइंग के रूप में दिखाई दीं, और डोप (२०१५), एडम ग्रीन के अलादीन (२०१६), और जेमिनी (२०१७) सहित कई स्वतंत्र फिल्मों में अभिनय किया।
अभिनय के अलावा, क्राविट्ज़ एक फैशन मॉडल और संगीतकार के रूप में काम करती हैं। २०१७ से, वह वाईएसएल ब्यूटी का चेहरा हैं। क्राविट्ज़ ने टिफ़नी & को., वेरा वांग, बलेंसीअगा, एलेग्जेंडर वांग, कोच न्यूयोर्क, टूमि और कैल्विन क्लीन के कैंपेन अभियानों में भी अभिनय किया है। वह बैंड लोलावॉल्फ का मोर्चा संभालती हैं और उन्होंने २०१४ में एल्बम काम डाउन और २०२० में टेंडरनेस जारी किया।
प्रारंभिक जीवन
उनका जन्म वेनिस, लॉस एंजिल्स में उनके माता-पिता, अभिनेत्री लिसा बोनेट और संगीतकार लेनी क्राविट्ज़ के घर पर हुआ था। माता-पिता दोनों मिश्रित अफ्रीकी-अमेरिकी और यहूदी मूल के हैं (उनके दादा रूसी-यहूदी वंश के थे)। उनकी दादी, अभिनेत्री रॉक्सी रोकर (a first cousin once removed of टेलीविजन मौसम भविष्यवक्ता अल रोकर), और उनके नाना, एलन बोनेट, अफ्रीकी-अमेरिकी थे। उनकी दादी का कुछ परिवार बहामास से था। उनके दादा, एनबीसी टेलीविजन समाचार निर्माता सी क्राविट्ज़, और नाना, अर्लीन लिटमैन, दोनों यहूदी विरासत के थे।    क्राविट्ज़ एक धर्मनिरपेक्ष यहूदी के रूप में पहचान करती हैं।
प्रारंभिक कार्य और सफलता (२००८-२०१२)
<references group="lower-alpha" responsive="" />
रूमेक्स
रूमेक्स (अंग्रेज़ी: Rumex) पौधों की लगभग २०० जातियों का एक जीववैज्ञानिक वंश है जो पोलिगोनेसिए कुल के अंतर्गत आता है। इसमें खट्टे पालक सहित और भी गण शामिल हैं। मूल रूप से इसकी अधिकतर जातियाँ पृथ्वी के उत्तरी गोलार्ध में उगा करते थे लेकिन मानवीय हस्तक्षेप से अब यह लगभग हर स्थान में मिलते हैं। इनमें से कई खाद्य-योग्य हैं। रूमेक्स वंश की मूल व्याख्या कार्ल लिनेअस ने की थी। तितलियों व पतंगों की कई जातियों के डिंभ (लारवा, शिशु) इनके पत्ते खाते हैं।
शिकागो फायर सॉसर क्लब
शिकागो फायर सॉसर क्लब, एक प्रसिद्ध फुटबॉल टीम है,  जो शिकागो में आधारित है। वे मेजर लीग सॉकर में खेलते हैं। इनका घरेलू स्टेडियम टोयोटा पार्क है।
निर्णय वृक्ष
निर्णय वृक्ष(decision tree) एक डिसीजन सपोर्ट(decision support) टूल है, जो डिसीजन इवेंट के रिजल्ट, रिसोर्स कॉस्ट और यूटिलिटी सहित डिसीजन के ट्री जैसे मॉडल और उनके संभावित नतीजों का इस्तेमाल करता है। यह एक एल्गोरिथ्म प्रदर्शित करने का एक तरीका है जिसमें केवल सशर्त नियंत्रण कथन शामिल हैं।
अवलोकन
एक निर्णय वृक्ष एक फ्लोचार्ट(flowchart)जैसी संरचना है जिसमें प्रत्येक आंतरिक नोड एक विशेषता पर "परीक्षण" का प्रतिनिधित्व करता है (जैसे कि एक सिक्का फ्लिप सिर या पूंछ पर आता है), प्रत्येक शाखा परीक्षण के परिणाम का प्रतिनिधित्व करती है, और प्रत्येक पत्ती नोड एक का प्रतिनिधित्व करता है वर्ग लेबल (सभी विशेषताओं की गणना के बाद लिया गया निर्णय)। जड़ से पत्ती तक के पथ वर्गीकरण नियमों का प्रतिनिधित्व करते हैं।
एक निर्णय वृक्ष में तीन प्रकार के नोड होते हैं:
1. निर्णय नोड्स - आमतौर पर वर्गों द्वारा प्रतिनिधित्व किया जाता है
2. संभावना नोड्स - आम तौर पर हलकों द्वारा प्रतिनिधित्व किया जाता है
3. अंत नोड्स - आमतौर पर त्रिकोण द्वारा दर्शाया गया
निर्णय वृक्ष का उपयोग आमतौर पर संचालन अनुसंधान(operations research) और संचालन प्रबंधन(operations management) में किया जाता है। यदि, व्यवहार में, निर्णय को अपूर्ण ज्ञान के तहत याद नहीं के साथ ऑनलाइन लिया जाना है, तो एक निर्णय वृक्ष को एक संभावना मॉडल द्वारा सर्वोत्तम विकल्प मॉडल या ऑनलाइन चयन मॉडल एल्गोरिथ्म के रूप में समान होना चाहिए। निर्णय पेड़ों का एक और उपयोग सशर्त संभावनाओं की गणना के लिए एक वर्णनात्मक साधन के रूप में है।
निर्णय वृक्ष निर्माण खंड
बाएं से दाएं की ओर खींचा गया, एक निर्णय पेड़ ने केवल नोड्स (विभाजन पथ) को तोड़ दिया है, लेकिन कोई सिंक नोड्स (पथ परिवर्तित करना) नहीं है। इसलिए, मैन्युअल रूप से उपयोग किया जाता है, वे बहुत बड़े हो सकते हैं और फिर अक्सर पूरी तरह से हाथ से खींचना मुश्किल होता है। परंपरागत रूप से, निर्णय पेड़ों को मैन्युअल रूप से बनाया गया है - जैसा कि एक तरफ उदाहरण से पता चलता है - हालांकि तेजी से, विशेष सॉफ्टवेयर कार्यरत है।
निर्णय नियम
निर्णय के पेड़ को निर्णय नियमों में रैखिक बनाया जा सकता है, जहां परिणाम पत्ती नोड की सामग्री है, और पथ के साथ स्थितियां अगर खंड में एक संयोजन बनाती हैं। सामान्य तौर पर, नियमों के रूप हैं:
अगर condition1 और condition2 और condition3 तो परिणाम।
निर्णय नियम दाईं ओर लक्ष्य चर के साथ संघ के नियमों का निर्माण करके उत्पन्न किया जा सकता है। वे लौकिक या कारण संबंधों को भी निरूपित कर सकते हैं।
फायदे और नुकसान
निर्णय समर्थन उपकरण के बीच, निर्णय वृक्ष (और आरेखों को प्रभावित) के कई फायदे हैं। निर्णय वृक्ष:
नुकसान:
फिलाडेल्फिया यूनियन
फिलाडेल्फिया यूनियन, एक प्रसिद्ध फुटबॉल टीम है, जो फिलाडेल्फिया में आधारित है। वे मेजर लीग सॉकर में खेलते हैं। इनका घरेलू स्टेडियम पीपीएल पार्क है।
गूदेदार पौधा
गूदेदार पौधा (succulent plant) ऐसे पौधे होते हैं जिनका कोई भाग साधारण से अधिक मोटा या मांसवाला हो। यह अक्सर शुष्क या रेगिस्तानी क्षेत्रों में पानी रखने के लिए देखा जाता है। यह पानी आमतौर से पौधे के पत्तों या टहनियों व शाखों में रखा जाता है और उन्हें काटने पर रस, जल या गोंद देखी जा सकती है। कैक्टस जैसे कई गूदेदार पौधों को अपने असाधारण रूप के लिये सजावटी पौधों के लिये भी उगाया जाता है।
दादा वासवानी
'''दादा जे.पी. वासवानी(2 अगस्त 1918 – 12 जुलाई 2018) एक भारतीय सिन्धी आध्यात्मिक गुरु थे। वे पुणे स्थित गैर सरकारी संगठन साधु वासवानी मिशन''' के प्रमुख थे। यह संस्था उनके गुरु साधु टी.एल. वासवानी द्वारा स्थापित की गई थी, जिसके विश्व भर में कई केंद्र हैं। यह संस्था सामाजिक और परोपकार संबंधी कार्य करती है। इसके अलावा उन्होंने शाकाहार और पशु अधिकारों के प्रचार के क्षेत्र में भी कार्य किया था। वे साक्षात करूणा और विनय की प्रतिमूर्ति थे। जीव मात्र के प्रति उनके मन में अगाध प्रेम था। उन्हें अप्रैल, 1998 में ‘यू थांट पींस अवॉर्ड’ से सम्मानित किया गया था। वे लगभग 130 से अधिक किताबें लिख चुके हैं।
चाइना सदर्न एयरलाइंस
चाइना सदर्न एयरलाइंस (sse: 600029,, ) पीपल्स रिपब्लिक ऑफ़ चाइना की एक वायुसेवा है, जिसका मुख्यालय बाइयुन जिला,  गुआंगज़ोऊ, गुआंगदोंग प्रांत  में स्थित है। यह यात्री आवाजाही के अनुसार विश्व की ५वीं सबसे बड़ी वायुसेवा, एवं एशिया की बेड़े के आकार के अनुसार सबसे बड़ी एवं यात्री संख्या के अनुसार भी सबसे बड़ी वायु सेवा है। अन्तर्देशीय अनुसूचित यात्री यातायात मात्रा के अनुसा भी ये विश्व की ४थी सबसे बड़ी वायु सेवा है।  इसके प्रमुख केन्द्र गुआंगज़ोऊ विमानक्षेत्र  एवं  बेइजिंग अन्तर्राष्ट्रीय विमानक्षेत्र  हैं और यह कंपनी विश्व में १२१ गंतव्यों  को अपने विशाल ४२२ विमानों के बेड़े द्वारा सेवा देती है।
चटगांव विद्रोह
क्रांतिकारी समूह
सभी छापेमार, क्रांतिकारी समूहों के सदस्य थे, जिन्होंने ब्रिटिश औपनिवेशिक शासन से भारत की स्वतंत्रता हासिल करने के साधनों के रूप में सशस्त्र विद्रोह का पक्ष लिया था। वे आयरलैंड के 1916 ईस्टर राइजिंग से प्रेरित थे और सूर्य सेन के नेतृत्व में थे। हालांकि, वे सोवियत रूस के कम्युनिस्ट विचारधारा से भी प्रभावित थे। बाद में इनमें से कई क्रांतिकारी कम्युनिस्ट बन गए। इस समूह में गणेश घोष, लोकेनाथ बाल, अंबिका चक्रवर्ती, हरिगोपाल बाल (तेग्रा), अनंत सिंह, आनंद प्रसाद गुप्ता, त्रिपुरा सेन, बिधुभूषण भट्टाचार्य, प्रीतिलाता वद्देदार, कल्पना दत्ता, हिमांशु सेन, बिनोद बिहारी चौधरी, सुबोध रॉय और मोनोरंजन भट्टाचार्य आदि शामिल थे।
योजना
सेन ने चटगांव के दो मुख्य शस्त्रागार लूटने, टेलीग्राफ और टेलीफोन कार्यालय को नष्ट करने और यूरोपीय क्लब के सदस्यों, जिनमें से अधिकांश सरकारी या सैन्य अधिकारी थे जो भारत में ब्रिटिश राज को बनाए रखने में शामिल थे, को बंधक बनाने की योजना बनाई थी। आग्नेयास्त्रों के खुदरा विक्रेताओं पर भी हमला किया जाने की योजना थी, इसके अलावा कलकत्ता से चटगांव को अलग करने के लिए रेल और संचार लाइनों को काटना था। चटगांव के सरकारी बैंकों को लुटकर आगे के विद्रोह के लिए धन इकट्ठा किया जाना था, और विभिन्न जेल में बन्द क्रांतिकारियों को मुक्त कराना था।